Samsung fremviser 2024 OLED TV

Samsung har fremvist deres OLED TV for 2024. Dette år er udvalget blevet udvidet, og indeholder både QD-OLED TV, samt OLED TV baseret på LG’s paneler.

I år ser Samsung for alvor ud til at satse stort på OLED-teknologien. De forhenværende år har blot budt på Samsungs egne QD-OLED TV (Quantum Dot), men nu kommer der også Samsung-fjernsyn på det danske marked med WOLED-paneler (White OLED) fra LG.

Samsung S95D med op til 3.000 nits lysstyrke

Dette års QD-OLED flagskib fra Samsung er S95D. Modellen har et 4K 144Hz display og kommer i størrelsen 55, 65 og 77 tommer. Fjernsynet er kun 11mm tyndt, takket være en separat One Connect Box, hvor alle kabler tilsluttes.

S95D skulle ifølge Samsung være 20% mere lysstærk, sammenlignet med sidste års S95C. Derudover skulle panelet levere op til 3.000 nits makismal lysstyrke. Sidst men ikke mindst, kommer modellen med et antirefleksivt “OLED Glare Free” filter på skærmen, hvilket skulle formindske refleksioner.

S90D og S85D

Rykker vi et niveau ned i pris og funktioner, har vi Samsung S90D og S85D. Fjernsynene kommer med LG’s WOLED panel, men ifølge Flatpanels er det dog uvist, om det gælder alle modeller/skærmstørrelser.

S90D modellen kommer i størrelsen 42 tommer og helt op til 83 tommer, mens S85D kommer i 55, 65 og 77 tommer.

Alle funktioner og specifikationer for fjernsynene er dog ikke ude endnu, men vi opdaterer artiklen når der nyt heromkring.

Læs også: LG introducer 2024 OLED TV